CELEX: 31985R2600
Language: el
Date: 1985-09-16 00:00:00
Title: Κανονισμός (ΕΟΚ) αριθ. 2600/85 της 16ης Σεπτεμβρίου 1985 που τροποποιεί τον κανονισμό (ΕΟΚ) αριθ. 890/78 περί των λεπτομερειών πιστοποίησης του λυκίσκου

Avis juridique important

|

31985R2600

Κανονισμός (ΕΟΚ) αριθ. 2600/85 της 16ης Σεπτεμβρίου 1985 που τροποποιεί τον κανονισμό (ΕΟΚ) αριθ. 890/78 περί των λεπτομερειών πιστοποίησης του λυκίσκου  

Επίσημη Εφημερίδα αριθ. L 248 της 17/09/1985 σ. 0009 - 0010 Φινλανδική ειδική έκδοση: Κεφάλαιο 3 τόμος 19 σ. 0160  Ισπανική ειδική έκδοση: Κεφάλαιο 03 τόμος 37 σ. 0243  Σουηδική ειδική έκδοση: Κεφάλαιο 3 τόμος 19 σ. 0160  Πορτογαλική ειδική έκδοση : Κεφάλαιο 03 τόμος 37 σ. 0243 

***** ΚΑΝΟΝΙΣΜΟΣ (ΕΟΚ) αριθ. 2600/85 ΤΗΣ ΕΠΙΤΡΟΠΗΣ  της 16ης Σεπτεμβρίου 1985  που τροποποιεί τον κανονισμό (ΕΟΚ) αριθ. 890/78 περί των λεπτομερειών πιστοποιήσεως του λυκίσκου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 2 παράγραφος 5,  Εκτιμώντας:  ότι ο κανονισμός (ΕΟΚ) αριθ. 890/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1979/83 (3), προβλέπει τις ελάχιστες απαιτήσεις εμπορίας του λυκίσκου· ότι μεταξύ των απαιτήσεων αναφέρεται, για τον μη επεξεργασμένο λυκίσκο, η μεγίστη περιεκτικότητα σε βράκτια·  ότι οι εμπορικές πρακτικές αποδεικνύουν ότι η ποιότητα του λυκίσκου δεν επηρεάζεται, γενικά, από την περιεκτικότητα σε βράκτια· ότι, κατά συνέπεια, είναι δυνατόν να καταργηθεί αυτή η απαίτηση εμπορίας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι και ΙΙ του κανονισμού (ΕΟΚ) αριθ. 890/78 τροποποιούνται σύμφωνα με το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για τους λυκίσκους της εσοδείας 1985 και των επομένων εσοδειών.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 117 της 29. 4. 1978, σ. 43.  (3) ΕΕ αριθ. L 195 της 19. 7. 1984, σ. 34.   ΠΑΡΑΡΤΗΜΑ  1. Το παράρτημα Ι αντικαθίσταται από το ακόλουθο κείμενο:  «ΠΑΡΑΡΤΗΜΑ  ΕΛΑΧΙΣΤΕΣ ΑΠΑΙΤΗΣΕΙΣ ΕΜΠΟΡΙΑΣ ΤΟΥ ΛΥΚΙΣΚΟΥ ΣΕ ΚΩΝΟΥΣ  1.2.3,4 //   //   //   // Χαρακτηριστικά   // Περιγραφή   // Μεγίστη περιεκτικότητα  (σε ποσοστό βάρους)   //  1.2.3.4 //   //   // Επεξεργασμένος  λυκίσκος  // Μη  επεξεργασμένος  λυκίσκος  //   //   //   //   // α) Υγρασία  // Περιεκτικότητα σε νερό  // 12  // 14  // β) Αναλογία φύλλων και μίσχων  // Μέρη των φύλλων των κλάδων, μίσχοι φύλλων ή κώνοι · οι ποδίσκοι των κώνων θεωρούνται ως μίσχοι πέραν των 2,5 εκατοστών μήκος τουλάχιστον  // 6  // 6  // γ) Αναλογία φύρας του λυκίσκου  // Μικροί κόκκοι οι οποίοι προκύπτουν από τη συλλογή με μηχανή, χρώματος από βαθύ πράσινο έως μαύρο, που δεν προέρχονται εν γένει από τους κώνους  // 3  // 4  // δ) Για τον «λυκίσκο χωρίς κόκκους» Αναλογία των κόκκων (σπόρων)  // Καρποί των κόνων οι οποίοι έχουν ωριμάσει  // 2  // 2»  //   //   //  //  2. Το γράμμα Γ σημείο 1 του παραρτήματος ΙΙ αντικαθίσταται από το ακόλουθο κείμενο:  «1. Καθορισμός των αναλογιών φύλλων και μίσχων και της φύρας του λυκίσκου  Δείγματα των 5 επί 100 γραμμαρίων κοσκινίζονται με τη βοήθεια κοσκίνου των 2 χιλιοστών. Η λουπουλίνη, οι φύρες και οι κόκκοι που προκύπτουν συλλέγονται και οι κόκκοι χωρίζονται με το χέρι. Τα δείγματα τοποθετούνται κατά μέρος. Το περιεχόμενο του κοσκίνου των 2 χιλιοστών μεταφέρεται χωριστά σ' ένα κόσκινο των 10 χιλιοστών και κοσκινίζεται πάλι.  Οι κώνοι του λυκίσκου, τα φύλλα, οι μίσχοι και οι ξένες ουσίες συλλέγονται με το χέρι σε κόσκινο, ενώ τα φύλλα των κώνων, οι κώνοι, η φύρα της λουπουλίνης και μερικά από τα φύλλα και τους μίσχους περνούν από το κόσκινο. Όλο αυτό διαλέγεται με το χέρι και τα κομμάτια ομαδοποιούνται ως εξής:  1. φύλλα και μίσχοι,  2. λυκίσκος (φύλλα κώνων, κώνοι λυκίσκου και λουπουλίνη),  3. υπολείμματα (φύρα),  4. κόκκοι.  Είναι αδύνατο να χωρισθούν τα υπολείμματα και η λουπουλίνη. Κατά συνέπεια, με τη χρησιμοποίηση μιας αντικειμενικής διαγνώσεως του χρώματος πρέπει να εκτιμάται το ανάλογο ποσοστό επί τοις εκατό για κάθε ένα από τα δύο και το βάρος υπολογίζεται με την προϋπόθεση ότι η πυκνότητα είναι ομοιόμορφη.  Οι διάφορες ομάδες ζυγίζονται και το ποσοστό επί τοις εκατό για κάθε ομάδα καθορίζεται σε σχέση με τος βάρος του αρχικού δείγματος.»